ಬೆಂಕಿಪಟ್ಣ (ಚಲನಚಿತ್ರ)

ಬೆಂಕಿಪಟ್ಣ ( Kannada   ) 2015 ರ  ಕನ್ನಡ   ಚಲನಚಿತ್ರವಾಗಿದ್ದು  T. K. ದಯಾನಂದ್ ಬರೆದು ನಿರ್ದೇಶಿಸಿದ್ದಾರೆ. ಇದರಲ್ಲಿ ಪ್ರತಾಪ್ ನಾರಾಯಣ್, ಅನುಶ್ರೀ ಮತ್ತು ಅರುಣ್ ಸಾಗರ್ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಪೋಷಕ ಪಾತ್ರದಲ್ಲಿ ಪ್ರಕಾಶ್ ಬೆಳವಡಿ, ಜಹಾಂಗೀರ್, ರಂಗಶಂಕರ ಮಂಜು ಮತ್ತು ಬಿ. ಸುರೇಶ ಇದ್ದಾರೆ. ಈ ಚಿತ್ರವು  ಕೊಡಗು ಜಿಲ್ಲೆಯಲ್ಲಿ ನಡೆದ ನೈಜ ಘಟನೆಗಳನ್ನು ಆಧರಿಸಿದೆ.

 ಪಾತ್ರವರ್ಗ 

 ಹನುಮಂತು ಪಾತ್ರದಲ್ಲಿ ಪ್ರತಾಪ್ ನಾರಾಯಣ್
 ಪಾವನಿ ಪಾತ್ರದಲ್ಲಿ ಅನುಶ್ರೀ
 ದೊರೈ ಪಾತ್ರದಲ್ಲಿ ಅರುಣ್ ಸಾಗರ್
 ಲಿಂಬಾ ರಾಮನಾಗಿ ಪ್ರಕಾಶ್ ಬೆಳವಾಡಿ
 ಎಂ ಎಸ್ ಜಹಾಂಗೀರ್
 ರಂಗಶಂಕರ ಮಂಜು
 ಬಿ. ಸುರೇಶ  ಬಾಬುಲಿಯಾಗಿ 
 ಕಲಂದರ್ ಬಾಬಾ ಹೆಬ್ಬಸಾಲೆ
 ರೇಣುಕಾ
 ಸಂಪತ್
 ಕೆಂಪರಾಜು ದೊಡ್ಡಟ್ಟಿ
 ಲಕ್ಷ್ಮಣ್
 ಸಾ ಸು ವಿಶ್ವನಾಥ್

 ನಿರ್ಮಾಣ 
ಬೆಂಕಿಪಟ್ಣ, ಮಾಜಿ ಪತ್ರಕರ್ತ ಮತ್ತು ಬರಹಗಾರ ಟಿ.ಕೆ.ದಯಾನಂದ್ ಅವರು ನಿರ್ದೇಶಿಸಿದ ಮೊದಲ ಚಿತ್ರವಾಗಿದೆ. ದಯಾನಂದ್ ಪತ್ರಕರ್ತರಾಗಿ ವರದಿ  ಮಾಡಿದ ನೈಜ ಘಟನೆಯನ್ನು ಆಧರಿಸಿದ ಚಿತ್ರ. ಈ ಚಿತ್ರವು ಬೆಂಕಿಪಟ್ಣ ಎಂಬ ಕಾಲ್ಪನಿಕ ಪಟ್ಟಣದಲ್ಲಿ ಇಲಿ ವಿಷವನ್ನು ಮಾರಾಟ ಮಾಡುವ ಯುವಕರ ಪ್ರೇಮಕಥೆ ಮತ್ತು ಕೂಲಿ ಕೆಲಸ ಮಾಡುವವರ ಪ್ರೇಮಕಥೆಯಾಗಿದೆ ಎಂದು ಬಿಡುಗಡೆಯ ಮೊದಲು ಬಹಿರಂಗವಾಯಿತು. ದೂರದರ್ಶನದ ನಿರೂಪಕಿ ಅನುಶ್ರೀ ಅವರು ನಾಯಕ ನಟಿಯಾಗಿ ತಮ್ಮ ಮೊದಲ ಚಿತ್ರದಲ್ಲಿ ನಾಯಕಿ ಪಾವನಿಯಾಗಿ ನಟಿಸಲು ಸಹಿ ಹಾಕಿದರು.

 ಹಿನ್ನೆಲೆಸಂಗೀತ 
ಸ್ಟೀವ್ ಮತ್ತು ಕೌಶಿಕ್ ಚಿತ್ರದ ಹಿನ್ನೆಲೆ ಸಂಗೀತವನ್ನು  ಸಂಯೋಜಿಸಿದ್ದಾರೆ. ಆಲ್ಬಮ್ ಮೂರು  ಸಂಭಾಷಣೆಗಳು ಸೇರಿದಂತೆ ಒಂಬತ್ತು ಟ್ರ್ಯಾಕ್ ಗಳನ್ನು ಒಳಗೊಂಡಿದೆ. ಈ ಆಲ್ಬಂ ಅನ್ನು 6 ಅಕ್ಟೋಬರ್ 2014 ರಂದು ಬೆಂಗಳೂರಿನಲ್ಲಿ ಬಿಡುಗಡೆ ಮಾಡಲಾಯಿತು.

 ವಿಮರ್ಶಾತ್ಮಕ ಸ್ವಾಗತ 
ಚಿತ್ರಮಂದಿರಗಳಲ್ಲಿ ಬಿಡುಗಡೆಯಾದಾಗ, ಚಿತ್ರವು ವಿಮರ್ಶಕರಿಂದ ಸಕಾರಾತ್ಮಕ ವಿಮರ್ಶೆಗಳನ್ನು ಪಡೆಯಿತು. ದಿ ಹಿಂದೂ ಪತ್ರಿಕೆಯ ಮುರಳೀಧರ ಖಜಾನೆ ಅವರು ಈ ಚಲನಚಿತ್ರವು "ಪೌರಕಾರ್ಮಿಕರ ಜೀವನವನ್ನು ಸಾಧ್ಯವಿರುವ ಎಲ್ಲ ಕೋನಗಳಿಂದ ಪ್ರಸ್ತುತಪಡಿಸುವ ಪ್ರಾಮಾಣಿಕ ಪ್ರಯತ್ನವಾಗಿದೆ" ಮತ್ತು "ಜೀವನ ಪರವಾಗಿರುವುದರ ಜೊತೆಗೆ ಬೆಂಕಿಪಟ್ನವು ಸಮಾಜದ ದುಷ್ಪರಿಣಾಮಗಳ ಬಗ್ಗೆ ಇದೆ" ಎಂದು ಭಾವಿಸಿದರು. ಅವರು, "ಅನುಶ್ರೀ ತನ್ನ ಅಭಿನಯ ಮತ್ತು ಡೈಲಾಗ್ ಡೆಲಿವರಿಯಿಂದ ಗಮನ ಸೆಳೆಯುತ್ತಾರೆ. ಪ್ರತಾಪ್ ನಾರಾಯಣ್ ನಿರಾಸೆ ಮಾಡುವುದಿಲ್ಲ. ಪ್ರಕಾಶ್ ಬೆಳವಾಡಿ, ಅರುಣ್ ಸಾಗರ್ ಮತ್ತು ಬಿ. ಸುರೇಶ್ ತಮ್ಮ ಪಾತ್ರಗಳಿಗೆ ಜೀವ ತುಂಬಿದ್ದಾರೆ."  ಟೈಮ್ಸ್ ಆಫ್ ಇಂಡಿಯಾ ತನ್ನ ವಿಮರ್ಶೆಯಲ್ಲಿ ಚಲನಚಿತ್ರವನ್ನು 3/5 ರೇಟ್ ಮಾಡಿದೆ ಮತ್ತು "ಪ್ರತಾಪ್ ನಾರಾಯಣ್ ಮತ್ತು ಅನುಶ್ರೀ ತಮ್ಮ ಪಾತ್ರಗಳಿಗೆ ಜೀವ ತುಂಬಿದ್ದಾರೆ. ತಮ್ಮ ದೋಷರಹಿತ ಡೈಲಾಗ್ ಡೆಲಿವರಿಯಿಂದ ಪ್ರಕಾಶ್ ಬೆಳವಾಡಿಯವರನ್ನು  ನೋಡುವುದೇ ಒಂದು  ಸೊಗಸು. ಮಂಜುನಾಥ್ ಗೌಡ, ಅರುಣ್ ಸಾಗರ್ ಮತ್ತು ಬಿ ಸುರೇಶ ತಮ್ಮ ಪಾತ್ರಗಳನ್ನು ಸುಲಭವಾಗಿ ಮತ್ತು ಚೆನ್ನಾಗಿ ನಿರೂಪಿಸಿದ್ದಾರೆ. ಸ್ಟೀವ್ ಕೌಶಿಕ್ ಅವರ ಸಂಗೀತ ಮತ್ತು ನಿರಂಜನ್ ಬಾಬು ಅವರ ಕ್ಯಾಮರಾ ಕೆಲಸ ಆಕರ್ಷಕವಾಗಿದೆ."  ದಿ ಇಂಡಿಯನ್ ಎಕ್ಸ್‌ಪ್ರೆಸ್‌ನ ಎ. ಶಾರದಾ ಅವರು ಈ ಚಿತ್ರವು "ಕಠಿಣವಾದ ವಿಷಯವನ್ನು" ತೆಗೆದುಕೊಂಡ ಚೊಚ್ಚಲ ನಿರ್ದೇಶಕರ "ಕೆಚ್ಚೆದೆಯ ಪ್ರಯತ್ನ" ಎಂದು ಭಾವಿಸಿದರು. ಅವರು ಪ್ರಮುಖ ನಟರಿಂದ "ಸಭ್ಯ ಅಭಿನಯ" ವನ್ನು ಶ್ಲಾಘಿಸಿ ಬರೆದರು. Sify.com ಗಾಗಿ ವಿಮರ್ಶಕರು ಸಮಾಜದ "ನಿರ್ಲಕ್ಷಿಸಲ್ಪಟ್ಟ ವರ್ಗ" ದ ಕುರಿತು ಮಾಡಲಾಗಿದೆ ಎಂದರು. ನಾಯಕ ಜೋಡಿಯ ಅಭಿನಯದ ಕುರಿತು ಅವರು ಬರೆದಿದ್ದಾರೆ, "ವಿಶಿಷ್ಟ ಪ್ರೇಮಕಥೆ, ಒರಟಾದ ನೋಟ, ಭಾವನೆಗಳನ್ನು ಈ ಇಬ್ಬರಿಂದ ಅದ್ಭುತವಾಗಿ ಹೊರತರಲಾಗಿದೆ" ಮತ್ತು "ಪ್ರಕಾಶ್ ಬೆಳವಡಿ ಅವರ ಪಾತ್ರವು ಚಿಕ್ಕದಾಗಿದೆ, ಕ್ಲಾಸಿಕ್ ಆಗಿದೆ ಮತ್ತು ಅರುಣ್ ಸಾಗರ್ ಅವರ ಅಭಿನಯವು ಇಲ್ಲಿಯವರೆಗಿನ ಅಭಿನಯಗಳಲ್ಲೇ ಅತ್ತುತ್ತಮವಾಗಿದೆ."  ಚಿತ್ರದ ಸಂಗೀತವನ್ನು  ಮೆಚ್ಚಿ ಅದನ್ನು "ಸುಮಧುರ ಮತ್ತು ಗಮನಾರ್ಹ" ಎಂದು ಕರೆದರು.

 ಉಲ್ಲೇಖಗಳು 

ವರ್ಗ:ಕನ್ನಡ ಚಲನಚಿತ್ರಗಳು
ವರ್ಗ:ವರ್ಷ-೨೦೧೫ ಕನ್ನಡಚಿತ್ರಗಳು